John Regis

**John Regis** (s. 13. lokakuuta 1966 Lewisham, Kent, Yhdistynyt kuningaskunta) on entinen englantilainen pikajuoksija, jonka päämatka oli 200 metrin juoksu.

Regis saavutti pronssia junioreiden EM-kilpailujen 100&nbsp;metrillä Cottbusissa 1985 . Sisäratojen EM-kilpailuissa Liévinissä 1987 hän sijoittui kolmanneksi 200&nbsp;metrillä . Saman vuoden Rooman MM-kilpailuissa hän saavutti 200&nbsp;metrillä pronssia juostuaan ajan 20,18. Hän jäi vain kaksi sadasosasekuntia kilpailun voittaneesta Calvin Smithistä ja toiseksi sijoittuneesta Gilles Quénéhervéstä.  Soulin olympialaisissa 1988 hän juoksi toisen osuuden Ison-Britannian 4&nbsp;×&nbsp;100&nbsp;metrin viestijoukkueessa, joka saavutti Neuvostoliiton jälkeen hopeaa ajalla 38,28 .   
  
Regis sai hopeaa Haagin 1989 EM-hallikisojen 200&nbsp;metrillä maanmiehensä Ade Mafen jälkeen. Myöhemmin samana talvena hän voitti sisäratojen 200&nbsp;metrin  maailmanmestaruuden Budapestissa ajalla 20,54 – Mafe sijoittui tällä kertaa toiseksi.  Aucklandin kansainyhteisön kisoissa 1990 hän oli toinen 200&nbsp;metrillä.  Regis sai neljä mitalia Splitin EM-kilpailuissa 1990. Hän sijoittui 100&nbsp;metrillä Linford Christien ja Daniel Sangouman jälkeen kolmanneksi tuulituloksella 10,07 . 200&nbsp;metrillä hän voitti kultaa 0,2 sekunnin erolla Jean-Charles Trouabaliin juostuaan ajan 20,11 . Pikaviestissä Regis juoksi toisen osuuden brittien joukkueessa, joka saavutti hopeaa maailmanennätyksen juosseen Ranskan jälkeen ajalla 37,98 . 4&nbsp;×&nbsp;400&nbsp;metrin viestissä hän juoksi kolmannen osuuden Yhdistyneen kuningaskunnan voittaessa Euroopan mestaruuden ajalla 2.58,22 .
 
Tokion MM-kilpailuissa 1991 Regis putosi 200&nbsp;metrillä välierissä. 4&nbsp;×&nbsp;100&nbsp;metrillä hän juoksi toisen osuuden Ison-Britannian joukkueessa, joka sai pronssia ajalla 38,09 . Pitkässä viestissä hän juoksi kolmannen osuuden brittien voittaessa maailmanmestaruuden 0,04 sekunnin erolla Yhdysvaltoihin ajalla 2.57,53 . Barcelonan olympialaisissa 1992 Regis sijoittui 200&nbsp;metrillä kuudenneksi. Pikaviestissä hän vei kolmatta osuutta Ison-Britannian neljänneksi sijoittuneessa joukkueessa . 4&nbsp;×&nbsp;400&nbsp;metrin viestissä hän toi brittien joukkueen kolmantena maaliin ajalla 2.59,73 .    
  
Regis sai Stuttgartin MM-kilpailuissa 1993 hopeaa 200&nbsp;metrillä Frankie Fredericksin jälkeen ajalla 19,94 . Pikaviestissä hän juoksi kolmannen osuuden Yhdistyneen kuningaskunnan joukkueessa, joka sai ajalla 37,77 hopeaa Yhdysvaltain jälkeen . Vuoden 1994 Kansainyhteisön kisoissa Victoriassa Regis saavutti hopeaa 200&nbsp;metrillä. Samana vuonna hän voitti Lontoon maailmancupissa 200&nbsp;metriä ennen Frankie Fredericksiä . Göteborgin MM-kilpailuissa 1995 hän oli 200&nbsp;metrillä seitsemäs. Viimeisen arvokisamitalinsa, pronssin, hän sai Kuala Lumpurin 1998 Kansainyhteisön kisojen 200&nbsp;metrillä. Hän lopetti uransa vuonna 1999.

Regis on pituudeltaan 181 cm. Aktiivivuosinaan hän painoi 88 kg.

## Ennätykset
;Ulkoradat
:100 metriä – 10,15 (1993)
:150 metriä – 15,15 (1994)
:200 metriä – 19,87 (1994) 
:300 metriä – 31,67 (1992)
:400 metriä – 45,48 (1993)
;Sisäradat
:60 metriä – 6,78 (1999)
:200 metriä – 20,48 (1995)

## Lähteet
*

### Viitteet